بارک اوباما بیلن دونالد ترمپ آق اویده اوچره شدیلر
امریکا قوشمه ایالتلری نینگ ینگی دولت باشلیغی دونالد ترمپ ایککی یریم آی کیین وظیفه نی تسلیم بیره دیگن حاضرگی دولت باشلیغی بارک اوباما بیلن آق اویده اوچره شدی.
اوباما ترمپ بیلن یخشی بیر صحبت عملگه آشیرگن لیکلرینی معلوم قیلیب، آق اوی نینگ ایشلری، ایچکی و تشقی سیاست توغریسیده صحبت قیلگن لیکلرینی بیلدیردی.
کیلگوسی ایککی آی جریانیده ترمپ نینگ ینگی وظیفه سیگه موفق بولیشی اوچون اونی اولویت گه قرار بیرگن لیگینی قید ایتدی. اوباما ترمپ نینگ اولکه میز دوچ کیلیب تورگن مسأله لر بیلن علاقه لی مین نینگ تیمیم بیلن ایشله ماقچی بولگن لیگی مینگه جسارت بیردی. حزب و سیاسی ترجیح لرگه قره مه ی همه میزنینگ بیر فضاگه قرار تاپگن لیگیمیز قرشی – قرشی گه قالینگن قیین چیلیک بیلن کوره ش توغریسیده بیرگه لیکده ایش آلیب باریش جوده مهم حادثه دیر، دیدی.
خانمی میشل اوبامانینگ ترمپ نینگ خانمی ملانیا ترمپ بیلن اوچره شگن لیگینی معلوم قیلیب، موقتی جریان بوییچه ترمپ عائله سینی گوزه ل بیر شکلده کوتیب آلماقچی بولگن لیکلرینی بیان ایتدی.
خانم اوبامانینگ ملانیا ترمپ گه آق اوی بیلن علاقه لی معلومات بیرگن لیگی قید ایتیلدی.
اوباما
حرمتلی ترمپ موفق بولیشینگیز اوچون قولیمدن کیلگن همکارلیک نی قیلرلیگیمنی ایتماقچی من، چونکه سیز موفق بولگنده اولکه میزنینگ موفق بولیشی ممکن، دیب ایتدی.
دونالد ترامپ بوندن آلدین اوباما بیلن هیچ اوچره شمه گن لیگینی بناً بو اوچره شوو باعث جوده ممنون قالگن لیگینی بیلدیردی.
ترامپ اوباما بیلن بولگن اوچره شوونینگ کوتیلگندن کوپراق دوام ایتگن لیگینی معلوم قیلیب، دولت رئیسی نینگ پیشنهادلری قاله ویرسه کیلجکده هم بیرگه لیکده ایش قیلیش نی صبرسیزلیک بیلن کوتیب توره من دیب، ایتدی.
امریکا قوشمه ایالتلریده دولت باشلیغی بولیب سیلنگن دونالد ترمپ، جمهوریتچیلرنینگ مهم رهبرلریدن نماینده لر مجلس باشلیغی پاول ریان بیلن هم اوچره شدی.
ریان، ترمپ نی کنگره بناسینی کورستیب چیقدی و دولت باشلیغی قسم یاد ایتیش مراسمی توغریسیده معلومات بیردی.
دولت باشلیغی سیلاوی نینگ آرتیدن ایلک بار ریان بیلن اوچره شگن ترمپ، مطبوعات گه خطاباً یخشی بیر اوچره شووبولیب اوتگن لیگینی بیان ایتدی.
ترمپ، ساغلیق سیستمی، مهاجر و بیمه توغریسیده سرعت لی بیر شکلده بعضی بیر فعالیت آلیب باررلیکلرینی معلوم قیلیب، امریکا خلقی اوچون مطمعینً یخشی ایشلر بجره میز، دیدی.
ریان ایسه فایده لی اوچره شوو بولیب اوتگن لیگینی بیلدیردی.
پاول ریان، سیلاو کمپاینی جریانیده اینیقسه خاتین – قیزلرگه قره ته ایتگن سوزلری باعث ترمپ گه همکارلیک قیلیشدن قول ترتگن لیگینی بیان ایتگن ایدی.
امریکا قوشمه ایالتلری نینگ 45 نچی دولت باشلیغی بولیب سیلنگن دونالد ترمپ 20 نچی جنوری 2017 نچی ییل کنگره صحنیده بولیب اوته دیگن قسم یاد ایتیش مراسمی نینگ آرتیدن اوز وظیفه سیگه رسمی اوله راق باشله یدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
